Bridle Guest Farm | LekkeSlaap
Bridle Guest Farm is op die grens van Volksrust op die Standerton-Johannesburg-pad, naby die bekende 'Mountain of Doves', Amajuba en die omliggende historiese slagvelde van hierdie streek geleë. Die geskiedkundige abattoir dateer uit 1927 en is in die eetkamer omskep. Reël gerus met ontvangs sou julle ander maaltye ook benodig.
Bridle Gasteplaas het luukse kamers met en suite-badkamers met 'n uitsig oor die rustige plaas vanaf die groot stoep.
Bridle Guest Farm is 500 m vanaf die sakekern van Volksrust, waar al die geriewe gevind kan word om in jou behoeftes te voorsien, van mediese geriewe, dokters en apteke, tot fynproewersrestaurante en visvangplekke.
Die natuurtonele word dikwels beskryf as "skouspelagtig" of "asemrowend" vanweë die golwende heuwels en wolkbedekte berge reg voor ons deur.
Ander besienswaardighede sluit die bekende Wakkerstroom-vleilande, 'n voëlreservaat sowat 25 km hiervandaan, Newcastle sowat 55 km hiervandaan en die Majuba-kragstasie wat sowat 3,5 km vanaf Bridle Guest Farm is.
'n Gesondheid- en skoonheidsalon met verskeie behandelings, 'n privaat gimnasium en sonbed word op die perseel gebied.